ต่ง ไป๋

ต่ง ไป๋ (, หลัง ค.ศ. 178 – 192) เป็นสตรีสูงศักดิ์ชาวจีนผู้เป็นสมาชิกของตระกูลต่ง (董) หรือตั๋ง/ตังในช่วงปลายยุคราชวงศ์ฮั่นตะวันออก เป็นหลานปู่ของตั๋งโต๊ะ (董卓 ต่ง จั๋ว) ขุนศึกและประมุขทางพฤตินัยของจีนเป็นเวลาสั้น ๆ ต่ง ไป๋ได้รับบรรดาศักดิ์และศักดินาหลังตั๋งโต๊ะเข้ายึดอำนาจราชสำนักของราชวงศ์ฮั่น โดยต่ง ไป๋ได้รับบรรดาศักดิ์เป็น "ท่านหญิงเว่ย์หยาง"  (渭陽君 เว่ย์หยางจฺวิน) ขณะมีอายุ 15 ปีde Crespigny. A Biographical Dictionary of Later Han to the Three Kingdoms, biography of Liu Xie, pp. 555-556

ข้อมูลส่วนใหญ่เกี่ยวกับชีวประวัติของต่ง ไป๋บันทึกในประวัติศาสตร์นิพนธ์ สามก๊กจี่ (三國志 ซานกั๋วจื้อ)  ต่ง ไป๋ไม่ปรากฏในนวนิยาย สามก๊ก (三國演義 ซานกั๋วเหยี่ยนอี้) ที่เขียนโดยล่อกวนตง (羅貫中 หลัว กว้านจง)

 ประวัติ 
ไม่มีบันทึกเกี่ยวกับวันเกิดของต่ง ไป๋และไม่ทราบตัวตนของบิดามารดา ต่ง ไป๋เป็นหลานปู่ของตั๋งโต๊ะขุนศึกผู้เข้ายึดครองนครหลวงลกเอี๋ยง (洛陽 ลั่วหยาง) เมื่อ ค.ศ. 189 และขึ้นเป็นประมุขโดยพฤตินัยของจีน ตั๋งโต๊ะปลดหองจูเปียน (皇子辯 หฺวางจื่อเปี้ยน) จากตำแหน่งจักรพรรดิและตั้งพระเจ้าเหี้ยนเต้ (漢獻帝 ฮั่นเซี่ยนตี้) ขึ้นครองราชย์แทน ตั๋งโต๊ะยังตั้งตนเป็นอัครมหาเสนาบดี

การฉ้อราษฎร์บังหลวงและการใช้อำนาจเผด็จการของตั๋งโต๊ะ ทำให้อ้วนเสี้ยว (袁紹 ยฺเหวียน เช่า) ก่อตั้งกองทัพเพื่อต่อต้านอำนาจทางทหารของตั๋งโต๊ะ ตั๋งโต๊ะหนีทัพพันธมิตรต่อต้านตั๋งโต๊ะและย้ายนครหลวงไปเตียงอั๋น (長安 ฉางอาน) พร้อมด้วยจักรพรรดิ เหล่าข้าราชบริพาร และราษฎรในลกเอี๋ยง ต่ง ไป๋และครอบครัวก็ติดตามตั๋งโต๊ะไปด้วย

เมื่อ ค.ศ. 190 เมื่อตั๋งโต๊ะผู้ปู่ย้านนครหลวงไปเตียงอั๋น ต่ง ไป๋ในเวลาเวลานั้นมีอายุไม่ถึง 15 ปีและยังไม่เข้าสู่วัยผู้ใหญ่ ได้รับการตั้งให้มีบรรดาศักดิ์เป็นท่านหญิงเว่ย์หยาง (渭陽君 เว่ย์หยางจฺวิน)  และได้รับศักดินา แม้ว่าจูฮี (朱儁 จู จฺวิ้น) จะคัดค้าน(孫女名白，時尚未笄，封爲渭陽君。) อรรถาธิบายจากอิงสฺยงจี้ (英雄記) ในสามก๊กจี่ เล่มที่ 6." มีการจัดพิธีมอบบรรดาศักดิ์อย่างยิ่งใหญ่ มีการสร้างปะรำพิธีสูง 5 ถึง 6 ฉื่อ (尺) หรือประมาณ   ในมาตราปัจจุบัน ตัวต่ง ไป๋นั่งรถม้าทองคำหุ้มสีน้ำเงิน โดยมีข้าราชการ ขุนพล และนายทหารรวมหลายพันคนเดินขบวนตามหลัง ต่ง ไป๋รับตราจากตั๋งห้อง (董璜 ต่ง หฺวาง) ผู้เป็นลุงหรืออา ตั๋งโต๊ะมอบบรรดาศักดิ์และศักดินาแแก่ทั้งตระกูลเพื่อพยายามรักษาฐานะของตนไว้

เมื่อ ค.ศ. 192 ลิโป้ (呂布 ลฺหลี่ ปู้) ผู้เป็นบุตรบุญธรรมของตั๋งโต๊ะสังหารตั๋งโต๊ะโดยการสนับสนุนจากอ้องอุ้น (王允 หวาง ยฺหวิ่น) ผู้เป็นเสนาบดีมหาดไทย (司徒 ซือถู) หลังการเสียชีวิตของตั๋งโต๊ะ สมาชิกตระกูลตั๋ง (ต่ง) ทั้งหมดรวมถึงมารดาอายุ 90 ปีของตั๋งโต๊ะล้วนถูกประหารชีวิต สันนิษฐานว่าต่ง ไป๋ก็ถูกประหารชีวิตพร้อมสมาชิกคนอื่น ๆ ของตระกูลในเวลานั้น(卓旣死，當時日月清淨，微風不起。旻、璜等及宗族老弱悉在郿，皆還，爲其羣下所斫射。卓母年九十，走至塢門曰「乞脫我死」，即斬首。袁氏門生故吏改殯諸袁死於郿者，斂聚董氏尸於其側而焚之。)  อรรถาธิบายจากอิงสฺยงจี้ (英雄記) ในสามก๊กจี่ เล่มที่ 6."

 ในวัฒนธรรมประชานิยม 
 ต่ง ไป๋เป็นตัวละครที่เล่นได้ใน ไดนาสตีวอริเออร์ 9 โดยโคเอเทกโม ซึ่งเป็นเกมที่อิงจากเหตุการณ์ในยุคสามก๊ก 
 ต่ง ไป๋ยังปรากฏในซีรีส์เกมกลยุทธ์ โรแมนซ์ออฟเดอะทรีคิงดัมส์ โดยโคเอเทกโม

 ดูเพิ่ม 
 รายชื่อบุคคลในยุคสามก๊ก

 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
 ฟ่าน เย่ (คริสต์ศตวรรษที่ 5). โฮ่วฮั่นชู.


หมวดหมู่:ผู้หญิงจีนในคริสต์ศตวรรษที่ 2
หมวดหมู่:ชาวจีนในคริสต์ศตวรรษที่ 2
หมวดหมู่:บุคคลช่วงปลายราชวงศ์ฮั่น